Iisalmen kaupunginkirjasto

Iisalmen kaupunginkirjasto on Pohjois-Savon Iisalmen kaupungissa sijaitseva yleinen kirjasto, jolla on tällä hetkellä kaksi toimipistettä: Iisalmen kulttuurikeskuksessa sijaitseva pääkirjasto ja pääasiassa haja-asutusalueita sekä oppilaitoksia kiertelevä kirjastoauto Pokkari. Kirjaston perustamisajankohta voidaan ajoittaa 1850-luvulle, kun toimittaja Paavo Tikkanen perusti lainakirjaston Iisalmen pitäjään vuonna 1858. Sen toiminta kuitenkin hiipui ja sitä käynnisteltiin toisen kerran vuonna 1874, jolloin lainakirjasto perustettiin uudelleen. Kaupunginvaltuusto vahvisti Iisalmen kaupungin kansankirjaston ja lukutuvan säännöt vuonna 1924. Vuosina 1922–1989 kirjasto toimi Savon- ja Otavankadun kulmauksessa sijaitsevassa puurakennuksessa. Nykyisiin toimitiloihinsa kirjasto muutti, kun Iisalmen uusi kulttuurikeskus valmistui vuonna 1989.

Iisalmen kulttuurikeskuksen vuonna 2024 aloitetun remontin vuoksi kaupunginkirjasto on evakossa osoitteessa Pohjolankatu 28 vuoden 2028 alkuun asti.

 Kokoelmat, palvelut ja henkilökunta 
vasen|pienoiskuva|Iisalmen kaupunginkirjaston aikuistenosasto sekä yläkerran opinto-osasto|alt=Iisalmen kaupunginkirjaston aikuistenosasto sekä yläkerran opinto-osasto
Kaupunginkirjaston kokoelmiin kuuluu muun muassa kertoma- ja tietokirjallisuutta, sanoma- ja aikakauslehtiä, elokuva- ja tietovideotallenteita, konsoli- ja lautapelejä, äänikirjoja, musiikkiäänitteitä, mikrofilmejä, karttoja sekä (muita) sähköisiä aineistoja. Kokoelmassa oli vuonna 2024 noin 118 400 nidettä ja niitä lainattiin yhteensä hieman alle 321 000 kertaa. Kaikille ilmaisen lainausoikeuden saa rekisteröitymällä asiakkaaksi missä tahansa Ylä-Savon kirjastoverkko Rutakon toimipisteessä, kuten juurikin Iisalmen kirjastossa.

Verkkoasiointia varten on käytössä Rutakko-verkkokirjasto, jonka saa myös kännykkäaplikaationa Apple App Storesta sekä Google Play Kaupasta. Sivustolla voi esimerkiksi tehdä tiedonhakuja kirjaston kokoelmista, varata aineistoa sekä uusia lainojaan, mutta on hyvä huomata, että osa asiakastoiminnoista edellyttää kirjautumista. Sivusto on yhteinen koko Ylä-Savon kirjastoverkko Rutakolle.

Kirjasto tarjoaa asiakkailleen monipuolisia sähköisiä aineistoja, sillä sen käytössä ovat kotimaisia e-kirjoja ja e-äänikirjoja sisältävä Ellibs, vieraskielisiä aikakauslehtiä sisältävä Zinio, kotimaisia sanomalehtiä sisältävä ePress sekä Naxos-musiikkipalvelu. Ellibs, Zinio ja Naxos ovat käytettävissä etäyhteydellä, mutta ePressin käyttö on mahdollista ainoastaan kirjaston asiakastyöasemilta tai kirjaston asiakkaille sen avoimesta langattomasta verkosta.

Kirjastoauto Pokkarilla on yhteensä 123 pysäkkiä ja sen mukana kulkee aina kolmesta neljään tuhatta nidettä. Pääkirjaston aineistoa on mahdollista tilata ja palauttaa myös Pokkari-kirjastoautoon. 

Kirjaston tiloissa on useita asiakkaille tarkoitettuja tietokoneita, joiden käyttö ei vaadi ajanvarausta tai erillistä kirjautumista työasemille. Koneissa on myös tulostusmahdollisuus, jonka käyttäminen on kuitenkin maksullista. Lisäksi Iisalmen kirjastossa on käytössä asiakkaille tarkoitettu langaton verkko, jossa ei ole salasanaa. Yksi asiakastyöasemista on varattu digitointikäyttöön; sen avulla asiakkaat pystyvät muuttamaan VHS-kasetit, vinyylilevyt, C-kasetit, paperiset asiakirjat, diat sekä 35 millimetrin filminegatiivit digitaaliseen muotoon. Asiakkaiden käytössä on lisäksi yksi kopiokone sekä lasten- ja nuortenosastolta löytyvät kaksi erillistä tilaa konsolipelien pelaamiseen, joiden käyttö kuitenkin edellyttää ajanvarausta.alt=Vuoden 2016 pelipäivä Iisalmen kaupunginkirjastossa|pienoiskuva|Pelipäivä Iisalmen kirjastossa vuonna 2016.
Kirjaston tapahtumantuotanto on monipuolista ja vuonna 2024 siellä järjestettiinkin yhteensä 208 tapahtumaa. 

Iisalmen kaupungin kirjastopalvelut kuuluvat kulttuurin ja vapaa-ajan vastuualueeseen, jota johtaa kulttuuri- ja vapaa-aikajohtaja Pekka Partanen. Kirjasto- ja kulttuuritoimenjohtajana taas toimii Sanna Marin-Kainulainen.          
 Ylä-Savon kirjastoverkko Rutakko 
alt=Ylä-Savon kirjastoverkko Rutakko|vasen|pienoiskuva|Rutakko-kirjastojen (vanha) tunnus.
Iisalmen kaupunginkirjasto on osa kirjastoverkko Rutakkoa. Kirjastoverkko on yhdeksän Pohjois-Savon yleisen kirjaston muodostama yhteenliittymä, johon kuuluvat Iisalmen kaupunginkirjaston lisäksi Lapinlahden kirjasto, Varpaisjärven kirjasto, Kiuruveden kaupunginkirjasto, Pielaveden kunnankirjasto, Sonkajärven kirjasto, Sukevan kirjasto, Vieremän kirjasto, Keiteleen kirjasto, Vesannon kirjasto ja Tervon kirjasto. Näiden yhdentoista kirjaston lisäksi Rutakkoon kuuluu neljä kirjastoautoa. Rutakko-kirjastoilla on muun muassa yhteinen aineisto- ja asiakastietokanta, verkkokirjasto sekä kuljetuspalvelu. Aineistoa voi lainata, palauttaa ja varata vapaasti kaikkiin alueeseen kuuluvien kirjastojen kesken.

 Lähteet 

Aiheesta muualla
Kirjaston Facebook-sivut

Luokka:Iisalmen rakennukset ja rakennelmat
Luokka:Suomen kunnan- ja kaupunginkirjastot
Luokka:Iisalmen kulttuuri